Gedig sonder opskrif | Die Vryburger
Gedig geskryf deur ’n jongeheer van 13 jaar.
Oor die einde van hierdie berg sal die Boerevolk hul nie vererg,
al word hulle so geterg en al is hulle besig om te sterf.
Hulle is besig om weg te kruip
van die mense wat hulle wil vasgryp.
Hulle is besig om te vlug
van die mense wat hulle wil verwurg.
Waarom het jy toegelaat dat kinders verslaaf kan raak aan televisie?
Ja, hulle vloek en skel en laat vertel
die sondes van hulleself.
Waarom word my mense so verdelg?
O Boerevolk, waarom het julle God verlaat
en nog ook trots geraak?
Die dwaasheid van my volk is nou ontbloot
en nou-nog is my volk besig
om die wysheid van die Here te verstoot.
Ja, die ongeregtigheid van my volk is vreeslik groot.
Maar die tyd is nog nie klaar wanneer
ons die grote krag van God werklik sal ervaar
en wanneer Hy sy ware volk voor almal openbaar.
‘Met ons land en met ons nasie sal dit wel wees, God regeer.’
Maar wanneer hierdie al’s gebeur
sal daar baie mense wees wat wens hulle het lankal terug bekeer.
One thought on “Gedig sonder opskrif”
Sheugnet October 4, 2013 at 10:13 am
Hoor net die woorde van hierdie gedig. Dis WAARHEID en kom uit ‘n diepe verstaan van waar ons volk sit en wie ons God is. Dit spreek ook ‘n probleem aan wat die brieër deel van ons nasie glad nie eien nie – die vyand in ons midde, nl. televisie. Geinspireerd en goddelik.